text: Lærarindan frú Beier fødd Arge og tey vóru tíggju systkin
text: #000000
text: Frú Beier var navn, sum vit sum ung kendist við, men navnið fjaraði burtur seinni í lívinum. Men tá eg í bókini – Njál ljós í skugga – sá mynd frá 1951 av skúlaflokkinum hjá Njáli Djurhus í kommunuskúlanum, festi eg meg við lærarinduna frú Beier. Eftirnavn, sum ikki er føroyskt, og tú gitti, at lærarin var úr útlondum, sum nógvir lærarar vóru tá í tíðini. Men so var ikki.
text: #000001
text: Lættast at spyrja á bólkinum Gamlar myndir úr Havn, og svarið kom skjótt, ja, og so fall fimm oyrað. Fór at leita í bókini Lærarafólk í Føroyum 1870-1976. Frú beier var føroyskur lærari, men hví eftirnavnið Beier?
text: #000002
text: Floksmyndin er framúrskarandi at sjá, tí tú kennir nógvar næmingar, sum eru um tíggju ár eldri enn tú sjálvir. Frú Beier, Maria Arge Beier var fødd 14. august 1893 var dóttir Sigmud Arge smiðjumeistara av Argjum og Anne Margrete Arge rópt Greta fødd Andreasen úr Havn.
text: #000003
text: Húsini hjá Nemusi og Rúnu er frá 1901, tað vil siga 120 ára gomul. Sigmund Arge og teir bygdu nú søguligu húsini. Frú Beier búði í húsunum. (Mynd Vagnur)
text: #000004
text: Frú Beier var virkin ung kvinna, tí fyri hon fór á læraraskúla í Danmark á N. Zahles læraraskúla, lærdi hon seg at seyma mannfólkaklæði í Havn. Síðan gekk leiðin til Skotlands í eitt ár og trý ár í Danmark, har hon lærdi meira at seyma, til hon í 1915-16 fór á fimleikaskúla Ollerup.
text: #000005
text: Komin aftur til Føroya hevði hon í tvey ár seymistovu í Havn og undirvísti sum vikarur í fimleiki í Realskúlan. Virkna kvinnan fór síðani aftur til Danmarkar, har hon í 1922 tók prógv sum lærari. Arbeiddi nøkur ár sum lærari í Danmark, til hon fyrsta januar 1927 gjørdist lærari við Tórshavnar kommunuskúla.
text: #000006
text: Virkni lærarin undirvísti eisini fleiri ár í hondarbeiði í kvøldskúlanum, og í 1933/34 fór hon á árskeið í Danmark, har hon nam sær meira kunnleika í enskum, søgu og donskum.
text: #000007
text: Frú Beier og tey vóru tíggju systkin, og sjálvandi at riggja til Simma, sum eg kenni heilt væl, og sum nærkast teimum níti árunum. Simme sigur, tey tíggju systkini ein drongur og níggju gentur eru hesi eftir aldri: Andreas, sum druknaði sum ungur á Tvøroyri, síðani Maria rópt frú Beier, Olevina rópt Lilla, Olivia rópt Liffa, Ninna mamma Simma, Elisabeth rópt Bette, Frida, Elsa og Signa. Frú Beier búðu í gróthúsunum, har Nemus Napoleon Djurhuus og tey búgva
text: #000009